מאיה ערד

מאיה ערד (נולדה ב-25 בינואר 1971) היא סופרת ישראלית המתגוררת בארצות הברית. רבים מספריה עוסקים בחייהם של ישראלים שהיגרו לארצות הברית. מאיה ערד נולדה בראשון לציון לטובה ויוסף ערד – אם פסיכולוגית ואב רופא ילדים, אחת משלוש אחיות. באוקטובר 1973 עברה המשפחה לקיבוץ נחל עוז, וביולי 1982 חזרה לראשון לציון. היא שירתה בצה"ל במדור הסברה בכתב של חיל החינוך, ושם פגשה את בעלה לעתיד, רְוִיאל נץ. השניים נישאו במרץ 1994. ערד למדה במסגרת התוכנית הבין-תחומית לתלמידים מצטיינים ע"ש עדי לאוטמן והיא בעלת תואר ראשון בבלשנות ובלימודים קלאסיים מאוניברסיטת תל אביב ותואר דוקטור בבלשנות מטעם יוניברסיטי קולג' לונדון. היא לימדה באוניברסיטת הרווארד, באוניברסיטת ז'נבה ובמחלקה לדרמה של אוניברסיטת סטנפורד. ב-2009 הייתה סופרת אורחת במרכז טאובה ללימודים יהודיים באוניברסיטת סטנפורד. ערד למדה את השפה הרוסית במסגרת אקדמית, וביקרה ברוסיה במסגרת חילופי משלחות, דבר אשר השפיע רבות על המשך כתיבתה. ערד נשואה לרויאל נץ, משורר ופרופסור ללימודים קלאסיים ולהיסטוריה ופילוסופיה של המדע באוניברסיטת סטנפורד. לזוג שתי בנות. ערד היא צמחונית מגיל 14, בהשפעת ביקור כיתתי במשחטת עופות והשיר "בשר זה רצח" של להקת הסמית'ס. מקום אחר ועיר זרה: רומן בחרוזים (חרגול, 2003). (הספר בקטלוג ULI) רומן בחרוזים לפי מתכונת "יבגני אונגין" מאת פושקין (ערד ציינה גם את השפעת הרומן בחרוזים The Golden Gate מאת ויקראם סת). הרומן הפך לרב-מכר וזיכה את ערד בפרס ליצירת ביכורים של משרד החינוך והתרבות. כמו כן היה בין המועמדים הסופיים לפרס ספיר לשנת 4–2003. נבחר על ידי ידיעות אחרונות לאחד מעשרת ספרי העשור 2000–2010. ב-2006 עובד בידי אלדד זיו ואלון אולארצ'יק למחזה בתיאטרון הקאמרי, בבימויו של אלדד זיו. שבע מידות רעות (חרגול / עם עובד, 2006, בסדרה "חרגול פלוס" בעריכת אלי הירש). (הספר בקטלוג ULI) הספר, שהפך לרב-מכר, הוא רומן שעלילתו מתרחשת באקדמיה בארצות הברית. הוא עשוי שבעה פרקים שכל אחד מהם מוקדש למידה רעה שונה, המתוארת דרך חייו של גיבור הפרק, שהוא חבר הסגל האקדמי או חותר למעמד זה. תמונות משפחה (חרגול / עם עובד, 2008, עורך: אלי הירש). (הספר בקטלוג ULI) שלוש נובלות, "fail better", "יעל של אורה" ו"מתנת בר-מצווה". במרכז כל אחת מהנובלות: היחסים בתוך משפחות מפורקות. אמן הסיפור הקצר: רומן (חרגול, 2009 / עם עובד, בסדרה "חרגול פלוס" בעריכת אלי הירש). (הספר בקטלוג ULI) רומן שגיבורו, אדם טהר-זהב, הוא "אמן הסיפור הקצר" – מחברם של סיפורים קצרים. בספר מתואר המשבר האישי והמקצועי בו מצוי אדם טהר-זהב, ובתוך כך מופיעים בספר תשעה סיפורים קצרים פרי עטו של "אמן הסיפור הקצר". חשד לשיטיון (חרגול, 2011 / עם עובד). (הספר בקטלוג ULI) רומן העוסק בזוגיות, הזדקנות וזהות של ישראלים החיים בחו"ל. הרומן מתאר שנה אחת בחיי רותי וגיורא לביא, זוג ישראלי מבוגר החי כארבעים שנה בקליפורניה. גיורא הוא פרופסור להנדסת אווירונאוטיקה באוניברסיטת סטנפורד העומד לפני פרישה לגמלאות ורותי היא עקרת בית. העלילה מונעת על ידי שני גורמים עיקריים: חשדה של רותי שגיורא לוקה בראשית שיטיון (דמנציה), והמתחים בין רותי לבין נטעלי ובן, זוג צעיר שמתפרץ אל היקום המוגן שבנתה עם גיורא. העלילה מוצגת דרך תודעתה של רותי – מחשבותיה ומעשיה בהווה, שבהם משולבים זכרונותיה מהעבר. העלמה מקזאן (חרגול, 2015) (הספר בקטלוג ULI) עידית היא מורה לספרות בת 39 הכמהה לאהבה. היא מצפה לאהבה שתגיע במפתיע, גם כנגד כל הסיכויים, ממש כמו ברומנים הוויקטוריאנים שהיא אוהבת כל כך. ואולם אהובה מבושש להגיע, עד שמופיע מיכאל. כאשר מיכאל נקרה על דרכה, משוכנעת עידית שהגיע האביר שלה. שכל הציפייה לא הייתה לשווא. ואולם, החיים מזמנים לה נתיבים חדשים, שבהם אכזבות שלובות בהזדמנויות והבטחות חדשות. מאחורי ההר (חרגול, 2016) (הספר בקטלוג ULI) רומן שבמרכזו זוהר בר, מרצה לספרות בקולג' בקליפורניה, המוזמן לתת בחג ההודיה סדרה של ארבע הרצאות על ספרות בלשית בבקתה ההררית המבודדת של בני הזוג יולי ויובי פלג, שאליה מוזמנים ישראלים נוספים. במהלך שהותו שם הוא מוטרד משתי תעלומות נוספות: מדוע באמת הוזמן לבקתה, ומה גרם למותה בטרם עת של אשתו הראשונה של יובי פלג, פרופסור לגאולוגיה שצבר הון רב מתוכנה לחיפושי נפט. התאוריה של הספרות הבלשית, המובאת בהרצאותיו של זוהר, משתלבת בניסיונו לפתור את התעלומות, ניסיון שבו הוא משתף טלפונית את אשתו בנפרד, זואי, פרופסור לספרות באוניברסיטת סטנפורד. המורה לעברית (חרגול, 2018) (הספר בקטלוג ULI) שלוש נובלות העוסקות בנשים, שהן או ילדיהן היגרו לפני שנים לארצות הברית: "המורה לעברית": סיפורה של אילנה, מורה לעברית בקולג' במערב התיכון, המנסה להגן על משרתה לנוכח התמעטות התלמידים. "ביקור (תמונות)": מרים מגיעה לביקור אצל בנה יורם, שהיגר לארצות הברית והקים שם משפחה. "Make New Friends": אפרת, ביולוגית המתגוררת עם משפחתה בקליפורניה, מודאגת מהקשיים החברתיים שחווה בתה בחטיבת הביניים, ומנסה לסייע, בין השאר באמצעות הסמארטפון שמשמש את הבת. קנאת סופרות (חרגול, 2021) (הספר בקטלוג ULI) רומן ארס פואטי שבמרכזו סופרת שפרסמה שלושה ספרים, שחשה תסכול על שספרה, שנכלל ברשימה הארוכה של פרס ספיר, לא עבר לשלב הרשימה הקצרה, והיא נתקלת בקושי בפרסום ספרה הרביעי. הרומן מתאר את קשריה עם בני משפחתה (בעלה ובתה) ועם עולם הספרות - סופרות אחרות, העורכת של ספריה, חוקרת ספרות, תלמידי הסדנה לספרות שבה היא מלמדת. שנים טובות (חרגול, 2023) רומן מכתבים. לאה, צעירה בוגרת סמינר למורות, מהגרת לאמריקה, ומדי שנה, לקראת ראש השנה, כותבת לחברותיה מן הסמינר ומספרת להן על קורותיה בשנה שחלפה. המכתבים מתחילים בשנת 1966 ומסתיימים בשנת 2016. מסיימת את הספר אחרית דבר שכתב יונתן, בנה של לאה, לאחר מותה. צדיק נעזב (אחוזת בית, 2005, בעריכת עידו ריקלין). (הספר בקטלוג ULI) מחזה בחרוזים, עיבוד של "צער מתוך חוכמה" מאת אלכסנדר ס. גריבוידוב. זירת העלילה מועברת ממוסקבה של ראשית המאה ה-19 אל ישראל של סוף המאה העשרים. Roots and patterns : Hebrew morpho-syntax ‏ (Springer, 2005) (הספר בקטלוג ULI) הספר מתאר היחס בין חוקיות ואי-חוקיות במערכת בנייני הפועל העברי. מקום הטעם: מסות על ספרות ישראלית: בין צליל להיסטוריה, נכתב ביחד עם רויאל נץ. הספר קורא לחזרה ל"צליל" (כלומר לספרות המוגדרת לפי צורות ולז'אנרים) ול"היסטוריה" (כלומר למסורת הספרותית ההיסטורית). (אחוזת בית, 2008) (הספר בקטלוג ULI) מסות שהתפרסמו ברובן בכתב העת "הו!". דפים כלליים רשימת הפרסומים של מאיה ערד, בקטלוג הספרייה הלאומית מאיה ערד, ב"לקסיקון הספרות העברית החדשה" מאיה ערד, ב"לקסיקון הקשרים לספרות ישראלית" הספרים של מאיה ערד, באתר "סימניה" מידע על מאיה ערד בקטלוג הספרייה הלאומית מאיה ערד, כבר שכחתי ואיני יכול לתאר ברור בנפשי, באתר הארץ, 28 במאי 2010 מאיה ערד, היום שבו רציתי להיות סופרת: 3 התחנות של מאיה ערד, באתר הארץ, 8 באוגוסט 2014 יוני רז פורטוגלי, המפענחת, באתר "ידיעות אחרונות", 2 בספטמבר 2016 מור דיעי חנני, ראיון עם מאיה ערד, בפרויקט ארון שוורץ דצמבר 2020 רוית הכט, מאיה ערד נתנה לבן זוגה לקרוא את ספרה בחרדה. "הוא הבין למה הוא נכנס, ושם זין", באתר הארץ, 27 בינואר 2022 מאיה ערד, דף שער בספרייה הלאומית מאיה ערד, בלקסיקון הספרות העברית החדשה מקום אחר ועיר זרה דליה קרפל, פושקין, מאחוריך, באתר הארץ, 11 בנובמבר 2003 תמר משמר, ספר במבחן הזמן: הראשון של מאיה ערד(הקישור אינו פעיל) שי פורסטנברג, הטיפולוגיה של הספרות העברית, באתר "מעלה", ספטמבר 2023 צדיק נעזב מאיה ערד, צדיק נעזב, באתר ynet, 24 בדצמבר 2004 שירי לב-ארי, ברד ירד על מאיה ערד(הקישור אינו פעיל, 24.03.2018), ראיון בהארץ, 22.9.2005 צור ארליך, אוהבת אותנו מרחוק, ראיון במקור ראשון, אוגוסט 2005 שבע מידות רעות מהפרק הראשון, באתר טקסט חנה הרציג, הקומדיה של האקדמיה, באתר הארץ, 6 בספטמבר 2006 אריאנה מלמד, חטא השיעמום, באתר ynet, 26 בספטמבר 2006 מאיה פלדמן, ישראליוּת לטוב ולרע, באתר ynet, 8 בספטמבר 2006 תמונות משפחה דורון קורן, גברים מתחת לתקרת זכוכית, באתר ynet, 14 בפברואר 2008 עמיה ליבליך, תולדות הבדידות בתוך המשפחה, באתר הארץ, 18 בפברואר 2008 אריק גלסנר, ביקורת על "תמונות משפחה" ו"שבע מידות רעות", של מאיה ערד, בלוג באתר "רשימות" מתוך הספר באתר טקסט מקום הטעם אילן ברקוביץ', אסטרונום שלא צפה בכוכבים, באתר הארץ, 15 באוגוסט 2008 לילך לחמן, מקום הטעם. מסות על ספרות ישראלית: בין צליל להיסטוריה, באתר הארץ, 19 בנובמבר 2008 צור ארליך, נו, אז אתה בעד או נגד חרוזים?, מקור ראשון, 27.6.2008 עופרה עופר אורן, מי נובח כל הזמן, ומדוע ישראלים נוהגים לברך בחרוזים גרועים, בבלוג סופרת ספרים, 10 באוקטובר 2014 אמן הסיפור הקצר ליאת אלקיים, מאיה ערד מספרת סופרים, באתר הארץ, 9 בדצמבר 2009 מיה סלע, מאיה ערד: אמנית הסיפור הארוך, באתר הארץ, 19 בנובמבר 2009 ניסים קלדרון, אמנית הרומן, והסיפור, באתר ynet, 15 בדצמבר 2009, ynet ‏, 15.12.09 אריק גלסנר, על "אמן הסיפור הקצר", של מאיה ערד, הוצאת "חרגול", ביקורות ספרות – מעריב, 12 בדצמבר 2009 אסתי אדיבי-שושן, "לא שיצא מזה רומן..." על "אמן הספור הקצר", באתר מחשבות על ספרים, 2009. חשד לשיטיון יוני ליבנה, ריאיון עם מאיה ערד, חשד לשיטיון, המדור הספרות של ידיעות אחרונות, 23 בספטמבר 2011 צור ארליך, תודעה כלואה: על 'חשד לשיטיון' למאיה ערד, 5 בפברואר 2012 עמרי הרצוג, הרחק ממנו, באתר הארץ, 20 בספטמבר 2011 העלמה מקזאן עופרה עופר אורן, "העלמה מקזאן": של מי היד המכוונת?, בבלוג "סופרת ספרים", 26 במרץ 2015 גילי איזיקוביץ, למה גיבורי ספריה של מאיה ערד הם לא אנשים נחמדים, באתר הארץ, 7 באפריל 2015 יוני רז פורטוגלי, על מה חושבים גיבורי "העלמה מקזאן", באתר הארץ, 1 באפריל 2015 מאחורי ההר אריק גלסנר, על "מאחורי ההר", של מאיה ערד, המדור לספרות ב"7 לילות" של "ידיעות אחרונות", אוקטובר 2016 עמרי הרצוג, מאיה ערד מלמדת לרצוח כמו אגתה כריסטי, באתר הארץ, 16 בספטמבר 2016 עופרה עופר אורן, "מאחורי ההר" והשאלות שהוא מעורר, בבלוג "סופרת ספרים", 21 בספטמבר 2016 המורה לעברית עופרה עופר אורן, "המורה לעברית": מיהו ישראלי?, בבלוג "סופרת ספרים", 28 בפברואר 2018 הדס ריבק, "המורה לעברית": טריפטיך ספרותי נהדר של מאיה ערד, באתר הארץ, 19 במרץ 2018 קרן דותן, ביקורת על "המורה לעברית": בחיפוש אחר בסיס אם, באתר ישראל היום, מרץ 2018 ערן הורוביץ‏, אבדות קטנות: "המורה לעברית" מיטיב להציג את דמות המהגר הישראלי בארה"ב, באתר וואלה, 16 באפריל 2018 צוריאל הורוביץ, ‏ארץ האפשרויות הבלתי נגמרות: או שלא, בעיתון מקור ראשון, 16 במאי 2018 קנאת סופרות עופרה עופר אורן, התחרות על כיסא אימא-שבת, בבלוג "סופרת ספרים", 28 בפברואר 2021 קרן דותן, ביקורת על "קנאת סופרות": בדק בית, באתר ישראל היום, אפריל 2021 גפי אמיר, "קנאת סופרות" של מאיה ערד: רומן רב־שכבות שמאתגר את הקוראים, באתר הארץ, 12 באוגוסט 2021 שרון שקרג'י, "מים אחרים באותם הנהרות", מעלה כתב עת לביקורת, יוני 2021 ריכוז הפרויקט: עלית קרפ, שבוע הספר 2022: 70 הספרים הכי טובים של השנה, באתר הארץ, 22 ביוני 2022 דורית שילה, המלצה על "קנאת סופרות", באתר "הַמּוּסָךְ - מוסף לספרות" של הספרייה הלאומית, גיליון ראש השנה, 22 בספטמבר 2022 שנים טובות עופרה עופר אורן, "שנים טובות": האלכימיה שהופכת פחם ליהלום, בבלוג "סופרת ספרים", 8 בינואר 2023 יוענה גונן, "שנים טובות" של מאיה ערד: למרות המאמץ, סיימתי את הספר בדמעות, באתר הארץ, 23 בינואר 2023 מירה בלברג, "דיוקן האומן כאישה מבוגרת", פנס מוסף לביקורת ספרות, אפריל 2023. 7 Israeli expat writers to watch in the new year, Jewish Telegraphic Agency, ‏2015-09-09 (באנגלית אמריקאית) Arad, Maya; (1998) VP-Structure and the Syntax-Lexicon Interface. Doctoral thesis (Ph.D), UCL (University College London) Visiting Scholars and Postdocs | Taube Center for Jewish Studies, jewishstudies.stanford.edu (באנגלית) אריאל צבל, הסמיתס: מוות בלי סיבה הוא רצח: 30 שנים ל"בשר זה רצח" של מוריסיי, באתר אנימלס "המורה לעברית": פרק ראשון מתוך הרומן החדש מאת מאיה ערד, באתר הארץ, 22 בפברואר 2018 מאיה ערד, קטע מהספר קנאת סופרות, באתר "הַמּוּסָךְ - מוסף לספרות" של הספרייה הלאומית, אפריל 2021 יוענה גונן, למרות המאמץ, סיימתי את הספר בדמעות, באתר הארץ, 19 בינואר 2023